Piața asigurărilor reprezintă, în general, locul unde se întâlnește, în mod reglementat, cererea cu oferta de asigurări. La intrarea în vigoare a Tratatului de la Roma, la 1 ianuarie 1958, piața asigurărilor din fiecare țară membră a comunității economice europene funcționa în conformitate cu reglementările naționale juridice și administrative, referitoare la contractul de asigurare. Acestea se diferențiau de la o țară la alta. În 1938 s-a adoptat de către olandezi contractul de asigurare cuprins în codul comercial, iar în 1942 de către italieni.

Tratatul prin care se instituia Comunitatea Economică Europeană consacră patru libertăți fundamentale menite să asigure buna funcționare a Pieței Comune. […] Libertatea persoanelor, serviciilor și capitalurilor se referă și la activitatea de asigurare.

Statele semnatare ale Tratatului de la Roma au convenit să alăture în cursul perioadei de tranziție restricțiile referitoare la libertatea de stabilire a rezidenților unui stat membru pe teritoriul altui stat membru, precum și restricțiile privind crearea de agenții, sucursale sau filiale de către rezidenții unui stat membru pe teritoriul altui stat membru.



Tratatul garantează libertatea de stabilire, care permite unei societăți a cărui sediu social se află într-un stat membru să deschidă o sucursală sau o agenție pe teritoriul altui stat membru, în condițiile reciprocității.

Statele membre ale Tratatului de la Roma au mai convenit să înlăture în mod treptat, în cursul perioadei de tranziție, restricțiile vizând libera prestare de servicii de către resortisanții unui stat membru pe teritoriul altui stat membru.

Tratatul garantează libertatea de prestare de servicii, care permite unei societăți stabilite pe teritoriul unui stat membru de a exercita activități pe teritoriul altui stat membru, fără a trebui să dispună de un sediu acolo și fără discriminare față de societățile care dispun de sediu.

Statele semnatare ale Tratatului de la Roma au convenit să elimine în mod treptat în cursul perioadei de tranziție, restricțiile la circulația capitalurilor, aparținând persoanelor rezidente în statele membre, precum și discriminările bazate pe naționalitatea sau rezidența părților, ori pe localizarea plasamentelor.

Tratatul garantează libertatea mișcărilor de capital și permite oricărui cetățean sau oricărei societăți din Comunitatea Economică Europeană să efectueze transferuri de capital în spațiul comunitar și să utilizeze instrumente financiare oferite pe ansamblul piețelor din statele membre. […]

1. Activitățile de asigurare vizate acoperă următoarele riscuri:
   1. accidente (inclusiv accidente de muncă și boli profesionale);
   2. boli;
   3. vehicule terestre. […]
2. Societatea de asigurări va mai trebui:
3. să își limiteze obiectul social la activitatea de asigurări și la operațiunile ce decurg direct din ea, excluzând orice altă activitate comercială;
4. să prezinte un program de activitate;
5. să posede un minim de fonduri de garanție. […]
6. Autorizația se acordă pe fiecare din cele nouă ramuri:
7. asigurări de supraviețuire, deces, mixte;
8. asigurare de nupțialitate, asigurare de natalitate;
9. asigurări de viată și asigurări de rentă legate de fonduri de investiții. […]

(Adaptat după *Manualul de Asigurări, clasa a XI-a*, Valentina Capotă, Tanța-Camelia Chitcă, Florica Popa, Florian Lixandru, Andrei Nae, Constantin Ghimpău-Codreanu)